### Lugupeetud Eesti Anestesioloogide Seltsi liikmed 16.01.2021

30. jaanuaril 2021 algusega kell 18.00 kutsub EASi juhatus Zoom’is kokku Eesti Anestesioloogide Seltsi liikmete **üldkoosoleku**, järgmise päevakorraga:

1. EASi 2020 aasta majandusaasta aruanne

*Seltsi 2020 a majandusaasta aruanne on kodulehel leitav alates 25.01.2021*

1. Seltsi juriidiliste liikmete aastamaksu kinnitamine perioodiks 2021-2023. Juhatuse ettepanek 1500 EUR / aastas. Juriidilisel liikmel on õigus saada (1) näituse pinda Seltsi seminaridel, va Balti Anestesioloogia ja intensiivravi kongress; (2) esineda kuni 15 min ettekandega Talveseminari raames üks kord kolme aasta jooksul ja (3) juriidilise liikme logo kuvatakse Seltsi veebileheküljel.
2. Toetus leinalaagrile. Selts on toetanud aastaid leinalaagri toimumist ja juhatuse teeb ettepaneku jätkata heategevusliku toetusega ka järgneval kolme aastasel perioodil. Toetuse summa 500 EUR/aasta.
3. Seltsi juhatuse ja presidendi valimistulemuste kinnitamine

Tulenevalt meie seltsi põhikirjast on üldkoosolek otsustusvõimeline:

* kui sellel osaleb või on esindatud 30% seltsi liikmetest;
* seltsi tegevliiget võib üldkoosolekul esindada teine seltsi tegevliige, kellele on antud volikiri. E-koosoleku tingimustes peame kasutusele võtma digi-allkirjastatud volikirja. Volikirja esitamisel palume käituda järgnevalt:
1. täitke ja allkirjastage ID, mobiil-ID või Smart-ID abil kutsega kaasas olevat volikirja blanketti ja saatke see volitatavale isikule;
2. volitatud isik salvestab kõik volitused ja kasutades linki <https://form.jotform.com/210152669889367> saadab neid juhatusele.

EASi liikmemaks kuni käesoleva aastani 15 eurot ja alates aastast 2021 on liikme liikmemaks 25 EUR ja mitte-töötava pensionil oleva liikme liikmemaks on 5 EUR. Selleks, et 27. jaanuaril toimuval juhatuse koosolekul kedagi seltsi liikmemaksu võlgnevuse tõttu EASist välja ei arvataks, **palume võlad likvideerida hiljemalt 26. jaanuariks 2021**. Infot oma võlgnevuse kohta saate seltsi laekurilt dr. Raido Paasma käest (raido.paasma@ph.ee).

Lugupidamisega,

EASi juhatus